Diari Oficial de la Generalitat Valenciana


Sumari del DOGV 6576, del 29-07-2011 (2011/8459)

RESOLUCIÓ de 21 de juliol de 2011, de la Direcció General d'Ordenació i Centres Docents, per la qual s'aprova transferir als centres docents públics de titularitat de la Generalitat i als centres privats concertats, determinades quanties per a sufragar els gastos derivats d'elaborar el seu propi material per al desenrotllament curricular.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6576

Data del DOGV
:   29-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/8459


Data del document
:   21-07-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 21 de juliol de 2011, de la Direcció General d'Ordenació i Centres Docents, per la qual s'aprova transferir als centres docents públics de titularitat de la Generalitat i als centres privats concertats, determinades quanties per a sufragar els gastos derivats d'elaborar el seu propi material per al desenrotllament curricular. [2011/8459]  
La Llei Orgànica 2/2006, de 3 de maig, d'Educació (BOE 4 de maig), el preàmbul de la qual establix que «la llei concep la participació com un valor bàsic per a la formació de ciutadans autònoms, lliures, responsables i compromesos i, per això, les administracions educatives garantiran la participació de la comunitat educativa en l'organització, el govern, el funcionament i l'avaluació dels centres educatius, tal com establix el títol V. Es presta particular atenció a l'autonomia dels centres docents, tant en el que és pedagògic, a través de l'elaboració dels seus projectes educatius, com pel que fa a la gestió econòmica i a l'elaboració de les seues normes d'organització i funcionament".  
Així mateix, l'article 120.1 de la mencionada llei establix que «els centres disposaran d'autonomia pedagògica i de gestió en el marc de la legislació vigent" (?) i l'article 120.3 disposa que «les administracions educatives afavoriran l'autonomia dels centres de manera que els seus recursos econòmics, materials i humans puguen adequar-se als plans de treball i organització que elaboren, una vegada que siguen convenientment avaluats i valorats".  
  
De conformitat amb l'esmentada Llei Orgànica d'Educació, l'Orde 93/2010, de 14 desembre, de la Conselleria d'Educació (DOCV núm. 6428, de 30 de desembre), regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós alumnats escolaritzats en un centre públic o en un centre privat concertat a la Comunitat Valenciana per al curs 2011-2012, i preveu en l'apartat quart, annex II, esta necessària flexibilització a l'establir un procediment singular per a poder atendre les necessitats de material escolar dels alumnes del qual centre elaborat els seus propis materials curriculars.  
  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig) determina el crèdit que ha de finançar el bonollibre per a l'alumnat que cursa de primer a sext d'Educació Primària en centres finançats amb fons públics, per al curs 2011 2012.  
Vista la documentació presentada pels centres docents relacionats, en la qual es comunica que elaboren material escolar propi i sol·liciten que l'import global dels bonollibres per a l'adquisició de llibres de text de l'alumnat de primer, segon, tercer, quart, quint i sext curs d'Educació Primària del centre, siga remés al centre per a sufragar els gastos derivats de l'elaboració del seu propi material per al desenrotllament curricular, amb l'objectiu de consolidar el funcionament del treball de l'equip docent i donar coherència a l'acció docent del centre, de manera que este puga mantindre el seu projecte curricular, alhora que es respecte el dret dels alumnes d'este a ser beneficiari de la gratuïtat dels llibres de text.  
  
D'acord amb e l que establix la disposició final primera de l'Orde 93/2010, de 14 de desembre, de la Conselleria d'Educació, abans esmentada, en què es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:   
  
Primer  
Transferir als centres docents públics de titularitat de la Generalitat que apareixen en l'annex I, i als centres docents privats concertats inclosos en l'annex II, l'import global dels bonollibres per a l'adquisició dels llibres de text corresponent a l'alumnat de 1r, 2n, 3r, 4t, 5t i 6t curs d'Educació Primària, a fi de sufragar els gastos derivats de l'elaboració del material escolar propi del centre per al curs 2011-2012.  
  
Segon  
La transferència s'abonarà amb càrrec a la línia de subvenció T0067000, del capítol IV, de la secció, servici, centre gestor i programa 51.06.74.703.64, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre). L'import de la transferència ascendix a 254.205,00 euros dels quals 208.740,00 euros corresponen als centres publics que apareixen en l'annex I i 45.465,00 euros als centres privats inclosos en l'annex II.  
  
Tercer  
D'acord amb el que establix el punt quart de l'annex II, de l'orde de convocatòria, la comissió econòmica del consell escolar del centre supervisarà la gestió de les dotacions rebudes de la Conselleria d'Educació, Formació i Ocupació. La transferència de l'ajuda haurà de ser justificada pel centre en concepte de gastos derivats de l'elaboració del material escolar propi, aportant el certificat del consell escolar, d'acord amb el que establix el punt quart annex II, de l'esmentada Orde 93/2010, de 14 de desembre, de la Conselleria d'Educació.  
  
Quart  
Esta resolució i els annexos es publicaran en el Diari Oficial de la Comunitat Valenciana i en els taulers d'anuncis dels centres, en les direccions territorials de la Conselleria d'Educació, Formació i Ocupació de València, Alacant i Castelló, així com en la pàgina d'Internet:  
.  
  
  
Quint  
Els centres privats concertats que apareixen en esta resolució no estan incursos en les prohibicions per a obtindre la condició de beneficiari, previstes en els apartats 2 i 3 de l'article 13 de la Llei 38/2003, de 17 de novembre, General de Subvencions, i es troben al corrent de les seues obligacions tributàries i amb la Seguretat Social i de les obligacions per reintegrament de subvencions que, si és el cas, se li hagen exigit, de conformitat amb el que determinen els articles 47.7.5 del text refós de la Llei d'Hisenda Pública de la Generalitat i l'article 34.5 de la Llei 38/2003, abans citada, General de Subvencions, així mateix complixen els requisits de la subvenció i els fins d'esta.   
  
  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es pot interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació en el DOCV o a partir de l'endemà en què es notifique la resolució expressa del recurs de reposició o en què este haja de considerar-se presumptament desestimat.   
  
  
València, .21 de juliol de 2011.- El director general d'Ordenació i Centres Docents: Rafael Carbonell Peris.  
  
  
ANNEX I / ANEXO I  
  
  
  
  
  
ANNEX II / ANEXO II  
  
  
